ผลสำรวจชี้ ปธน.บารัค โอบาม่า กำลังเผชิญบรรยากาศท้าทายทางการเมือง
รายงานผลการสำรวจความเห็นประชาชนชิ้นใหม่ชี้ว่า ประธานาธิบดีบารัค โอบาม่า และทั้งพรรคเดโมแครตกับพรรครัพับลิกัน กำลังเผชิญกับบรรยากาศความท
รายงานผลการสำรวจล่าสุด2 ฉบับ ฉบับแรกจัดทำโดยข่ายงานโทรทัศน์ ABC ร่วมกับ นสพ.วอชิงตันโพสต์และอีกฉบับจัดทำโดยสำนักสำรวจ Gallup ต่างชี้ให้เห็นว่าระดับความพอใจของประชาชนอเมริกันที่มีต่อการทำงาน ของประธานาธิบดีโอบาม่าอยู่ที่ประมาณ51% ในขณะเดียวกัน การสำรวจของมหาวิทยาลัย Quinnipiac ในรัฐ Connecticutระบุว่าคนอเมริกัน 45% พอใจการทำงานของประธานาธิบดีคนปัจจุบัน ในขณะที่46% ยังไม่พอใจ นอกจากนี้ รายงานการสำรวจต่างๆยังชี้ว่าคนอเมริกันกำลังหมดความศรัทธาในรัฐบาลและต่างขุ่นเคืองต่อการที่ไม่มีความร่วมมืออย่างสอดคล้องระหว่างพรรคการเมืองใหญ่ทั้ง2 พรรคในรัฐสภา ตั้งแต่เรื่องเศรษฐกิจ การปฏิรูประบบประกันสุขภาพไปจนถึงเรื่องความมั่นคงปลอดภัย ผลการสำรวจของABC กับนสพ.วอชิงตันโพสต์ ระบุว่า 2 ใน 3ของกลุ่มตัวอย่างไม่พอใจหรือขุ่นเคืองต่อแนวทางการทำงานของรัฐบาลชุดปัจจุบันในขณะที่การสำรวจของมหาวิทยาลัย Quinnipiac พบว่า มีเพียง16% เท่านั้นที่เชื่อว่ารัฐบาลกำลังทำสิ่งที่ถูกต้อง โดย 27%บอกว่าแทบจะไม่เคยเห็นรัฐบาลชุดนี้ ทำอะไรที่ถูกต้องเหมาะสมเลยและแม้ในช่วงหลายสัปดาห์ที่ผ่านมา ประธานาธิบดีโอบาม่า จะใช้ความพยายามอย่างมาก ที่จะสร้างความร่วมมือกับสมาชิกพรรครีพับลิกันแต่ผลที่ได้ก็ยังไม่คืบหน้าเท่าใดนัก ประธานาธิบดีโอบาม่าชี้ว่า เวลานี้สิ่งที่คนอเมริกันต้องการเห็นก็คือความร่วมมือในรัฐสภาไม่ใช่การเล่นเกมการเมือง ทางด้านสมาชิกพรรครีพับลิกันตอบรับว่าทางพรรคเปิดรับแนวคิดความร่วมมือ แต่ก็จะยังคงยืนยันจุดยืนของพรรคต่อไปโดยเฉพาะในประเด็นเรื่องภาษี รวมถึงการต่อต้านการใช้จ่ายอย่างประมาทของรัฐบาล และสนับสนุนให้รัฐบาลมีบทบาทมากขึ้นในระบบการประกันสุขภาพ ผลการสำรวจความคิดเห็นชี้ว่าผู้สนับสนุนพรรคเดโมแครตยังคงยืนหยัด ข้างประธานาธิบดีโอบาม่าในขณะที่ผู้สนับสนุนพรรครีพับลิกันต่อต้านนโยบาย ของประนาธิบดีโอบาม่ามากขึ้นเรื่อยๆโดยส่วนหนึ่งที่ทำให้คะแนนนิยมของประธานาธิบดีโอบาม่า อ่อนแอลงในช่วงหลังๆ คือคนอเมริกันจำนวนมากหมดความสนใจในแผนปฏิรูป ระบบการประกันสุขภาพและเหนื่อยหน่ายกับความขัดแย้งทางการเมืองในกรุงวอชิงตัน อย่างไรก็ตามแม้ทั้งพรรคเดโมแครตและพรรครีพับลิกัน จะไม่มีใครได้แปรียบเสียเปรียบจากการสำรวจความเห็นประชาชนครั้งล่าสุดแต่การที่พรรครีพับลิกันได้รับชัยชนะ ในการเลือกตั้งสมาชิกวุฒิสภาที่รัฐแมสซาชูเสตต์และในการเลือกตั้งผู้ว่าการรัฐเวอร์จิเนียและนิวเจอร์ซี่ย์เมื่อปีที่แล้วก็ทำให้พรรครีพับลิกันคาดหวังว่าจะได้รับชัยชนะมากขึ้น ในการเลือกตั้งสมาชิกรัฐสภากลางสมัยในเดือนพฤศจิกายนนี้และในขณะที่กำลังมีการพูดถึง การทำงานร่วมกันระหว่างทั้งสองพรรคแต่ผู้เชี่ยวชาญการเมืองบางคนก็เชื่อว่า ยิ่งใกล้ช่วงการเลือกตั้งเข้ามาพรรคการเมืองใหญ่ทั้งสองพรรคนี้ก็ยิ่งมุ่งความสนใจไปที่การเลือกตั้งมากกว่าจะหันหน้าเข้าหากันและร่วมมือกันทำงานอย่างที่ประชาชนวาดหวังไว้ ผลการสำรวจทุกฉบับระบุตรงกันว่าปัญหาเศรษฐกิจในประเทศและการจ้างงาน ยังคงเป็นประเด็นหลักอันดับต้นๆและการร่วมกันทำงานเพื่อสนับสนุนแผนการจ้างงาน คือสิ่งสำคัญที่สุดสำหรับทั้งสองพรรคในเวลานี้แม้จะเป็นปีที่จะมีการเลือกตั้งก็ตาม